Există o multitudine de factori care pot determina scăderea tarifelor pentru apelurile de voce la puncte mobile: concurența de pe piață, presiunile exercitate de serviciile de voce furnizate prin intermediul aplicațiilor dedicate, care folosesc serviciile de acces în bandă largă la internet etc., în special în condițiile în care numărul de utilizatori de servicii de acces la internet la puncte mobile este comparabil cu cel al utilizatorilor de servicii de telefonie mobilă, depășind 20 milioane de cartele SIM.” De notat este însă că reprezentanții ANCOM - cei care au propus la nivel public înghețarea tarifelor de interconectare la nivelul din 2014 - au susținut, în mai multe rânduri, în răspunsurile transmise ZF că autoritatea nu își dorește să nu mai reducă tarifele și că menținerea acestor ala nivelul existent nu reprezintă o „înghețare” a acestora: „Reiterăm faptul că ANCOM nu a afirmat că nu își dorește (!) noi reduceri ale tarifelor; (...) ANCOM nu a afirmat că dorește să “înghețe” tarifele de interconectare, iar menținerea nivelul actual al tarifelor nu reprezintă o înghețare a tarifelor”.